У літургіі Пальмовай нядзелі заўважаюцца два моманты: радасная працэсія з пальмамі і чытанне Мукі Пана. Такім чынам Касцёл падкрэслівае, што трыумф Хрыста і Яго ахвяра непарыўна звязаны між сабой. Пра шлях, які Езус хоча прапанаваць кожнаму чалавеку, казаў падчас галоўнай Імшы ў Браславе рэкалекцыяніст Валерый Мазюк, рэдэмптарыст з Гродна. Як дзецям, так і дарослым важна навучыцца ўсё ахвяраваць Богу, аддаваць Яму не толькі свае поспехі і радасці, але і няўдачы, прасіць аб дапамозе і быць гатовым працаваць над сабой, удасканальвацца.